האנשים 
על אנשי עמל ופרך; העובדים בשדות הלחם השחורים; שפניהם צרובים מרוח; ועינם הרחק תנוח בהרים; הנושאים תפילה עיקשת; שיבואו טל וגשם בעיתם.; הו שירי לי גם; על אנשי המלחמה; שמבטם עצוב ואגרופם קשה; שפניהם שחורים מפיח; וידם צמודה אל בריח הרובה; החוזרים משדה הרצח; ואינם מוצאים לנצח את ביתם.; הו שירי לי גם; על אנשי האוניות; המפליגים למרחקים עם רדת יום; הרואים בתוך הסער; בית וגדר ושער כחלום; ואינם זוכרים לפתע; איפה שכחו הם את אהבתם.; הו שירי לי גם; על נשים קטנות בבית; המניעות בעריסה העגלה; את אנשי האוניות; המלחמה והעמל והן תפילה; שלא יהיו לטרף; לא לים ולא לחרב לעולם.; הו שירי לי גם; 